Eesti Õigusteaduse Üliõpilaste Liit

Eesti Õigusteaduse Üliõpilaste Liit (EÕÜL) on Tartu Ülikooli õigusteaduskonna üliõpilaste vabatahtlik mittetulundusühing. Eesti Õigusteaduse Üliõpilaste Liit loodi 23. veebruaril 2006. Liidu asutasid Tartu Ülikooli õigusteaduskonna üliõpilased Harry Liimal, Kalmer Tera ja Kristi Koger. Kolm asutajaliiget olid ka eri koosseisudes esimese kolme juhatuse liikmed. Alates 2009/2010. õppeaastast asutajaliikmed enam juhatuse töös ei osale. Eesti Õigusteaduse Üliõpilaste Liidul on olnud 17 juhatust. Juhatuse koosseis: 2022/23 – Andre Tuul, Ann Viirmaa, Kertu-Liis Rannik 2021/22 – Thyle Kelder, Armani Pogosjan, Andre Tuul 2020/21 – Armani Pogosjan, Elsa-Maria Tropp, Tristan Rääk 2019/20 – Elsa-Maria Tropp, Jan Erik Ojasaar, Anastasia Nõmmik, Jürgen Adamson 2018/19 – Georg Kuusik, Käroli Tiirik, Berit Koks 2017/18 – Martin Järve, Georg Kuusik, Käroli Tiirik 2016/17 – Kevin Kõo, Martin Järve, Carmel Tellis 2015/16 – Maris Vutt, Kristjan Kalve, Daniel Toom 2014/15 – Anna Trine Raudsepp, Elise Kerikmäe, Maris Vutt 2013/14 – Andraš Tšitškan, Anna Trine Raudsepp, Elise Kerikmäe, Mari Haamer, Merlin Liis 2012/13 – Elise Kerikmäe, Mari Haamer, Martin Kreutzberg, Merlin Liis 2011/12 – Kaija Klaasen, Martin Kreutzberg 2010/11 – Kaija Klaasen, Kristjan Nõges, Maarja Kaseväli, Martin Kreutzberg, Mati Kaalep 2009/10 – Kaija Klaasen, Kristjan Nõges, Maarja Kaseväli, Martin Kreutzberg, Mati Kaalep 2008/09 – Harry Liimal, Kalmer Tera 2007/08 – Kalmer Tera, Kristi Koger 2006/07 – Harry Liimal, Kristi Koger Eesti Õigusteaduse Üliõpilaste Liit toimib tänapäeval vabatahtlike üliõpilaste toel. Liit ei kogu liikmetelt liikmelisuse tasu, samuti on üritused kuulajatele tasuta. Liit koosneb juhtkonnast ja neljast valdkonnast: ürituskorralduse valdkond, turundusvaldkond, IT ja halduse valdkond, projektikirjutamise valdkond. Iga liige kuulub ühte vabalt valitud valdkonda. Ürituskorralduse valdkonna ülesanne on korraldada liikmetele siseüritusi ja pakkuda välja uusi mõtteid, mida organisatsioonist väljapoole arendada. Samuti on ürituskorralduse valdkond nende ideede eestvedaja. Liidu turundusvaldkonna liikmete põhiline ülesanne on liidu ürituste reklaamimine. Liikmed vastutavad ka ühismeedia strateegia koostamise ja elluviimise eest. IT ja halduse valdkond vastutab liidu tehnilise toimimise eest: koostab majandusaasta aruande, hooldab ja täiendab kodulehte, haldab internetis tehtud registreeringuid. Projektikirjutamise valdkonna tiimi ülesanne on leida rahastuse uutele ideedele. Eesti Õigusteaduse Üliõpilaste Liidu eesmärk on anda oma liikmetele (lisaks nende ülikoolist saadavatele teoreetilistele teadmistele) praktilisi teadmisi õigusmaailmast. Liit toetab õigusteaduskonnas tipp-praktikute ja üliõpilaste lõimumist. Loodava võrgustiku kaudu soovitakse anda üliõpilastele võimalus teha end nähtavaks nii praktikakohtade pakkujatele kui ka potentsiaalsetele tööandjatele. Eesti Õigusteaduse Üliõpilaste Liit korraldab igal hooajal üliõpilastele õigusteemalisi üritusi: foorumlaudu, töötube, riigiasutuste ja advokaadibüroode külastusi. Selleks tehakse tihedat koostööd Tartu Ülikooli õigusteaduskonna ja advokaadibüroodega. Liidu koostööpartnerid on Tartu Ülikooli õigusteaduskond ning advokaadibürood Sorainen, TGS Baltic, RASK, Ellex Raidla, Cobalt, Eversheds Sutherland, Triniti, Emerald Legal, Magnusson, Hedman, Lextal ja Njord. Eesti Õigusteaduse Üliõpilaste Liidu koduleht. https://oigusliit.eu/ Inforegiter. Eesti Õigusteaduse Üliõpilaste Liit MTÜ. https://www.inforegister.ee/en/80232368-EESTI-OIGUSTEADUSE-ULIOPILASTE-LIIT-MTU OLE ROHKEM. Tudengile. https://olerohkem.ee/tudengile/eoul/ Eesti Noorteühenduste Liit. Võrgustik. Liikmeskond. https://enl.ee/enl_liikmed/eesti-oigusteaduse-uliopilaste-liit/